
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 421.4/6/236457 (1) 

Οριστική απόλυση από τις τάξεις των 
Ενόπλων Δυνάμεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 1 του άρθρου 5 του Ν. 
1763/88 «Στρατολογία των Ελλήνων» (ΦΕΚ 57Α') όπως 
τροποποιήθηκε με την παράγραφο 2 του άρθρου 15 του 
Ν. 1911/90 (ΦΕΚ 166 Α’). 

β. Τις υφιστάμενες υπηρεσιακές ανάγκες. 

γ. Σχετική πρόταση του Αρχηγού Γ.Ε.Ε.Θ.Α. (ΦΕΕ 
421.4/5/16.8.93), αποφασίζουμε: 

Αρθρο 1 

Η Φ.421.4/1 /103859/Σ. 1226/5.3.91 απόφαση ΥΕΘΑ 
(ΦΕΚ 130Β) όπως ισχύει σήμερα, τροποποιείται ως εξής: 

α. Η περίπτωση (2) της υποπαραγράφου α της παραγρά¬ 
φου 3 του άρθρου 1 αντικαθίσταται ως εξής: 

«(2) Για την Πολεμική Αεροπορία: 

Οι οπλίτες που συμπληρώνουν χρόνο πραγματικής 
στρατιωτικής υπηρεσίας δεκαεπτά (17) μηνών σε μονά¬ 
δες που εδρεύουν στους Νομούς Ξάνθης, Ροδόπης, 
Έβρου, Λέσβου, Χίου, Σάμου, Δωδεκανήσου, Κυκλάδων 
(πλην της 134ης ΣΜ και της 6ης ΜΣΕΠ) και στη νήσο 
Σκύρο καθώς και στις μονάδες 3η και 5η ΜΣΕΠ». 

β. Η περίπτωση (2) της υποπαραγράφου β' της παρα¬ 
γράφου 3 του άρθρου 1 τροποποιείται ως εξής: 

«(2) Γ ια την Πολεμική Αεροπορία: 

Οι οπλίτες που συμπληρώνουν χρόνο πραγματικής 
στρατιωτικής υπηρεσίας δεκαεννέα (19) μηνών στην 134 
ΣΜ και στην 6η ΜΣΕΠ καθώς και σε οποιαδήποτε άλλη μο¬ 
νάδα, εκτός των παρακάτω: 

(α) Αυτών που αναφέρονται στην υποπαράγραφο (2) της 
παρούσας παραγράφου. 

(β) Της 114 ΠΜ, της ΥΠΑΕΑΒ, της 204 ΜΓΑΠ, του 2ου 
ΑΚΕΠ και της 124 ΠΒΕ. 

(γ) Αυτών που εδρεύουν στους Νομούς Αττικής και 
Θεσσαλονίκης». 

Αρθρο 2 

1. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

2. Η απόφαση αυτή να ισχύσει για όσους κατατάσσονται 

στις τάξεις της Πολεμικής Αεροπορίας από την υπογραφή 
της και μετά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1993 

Ο ΥΠΟΥΡΓΟΣ 

ΙΩΑΝΝΗΣ Μ. ΒΑΡΒΙΤΣΙΩΤΗΣ 
-♦- 

Αριθ. 2053859/6156/0022 (2) 

Καθορισμός αριθμού συνεδριάσεων και αμοιβής της τα¬ 
κτικής Επιτροπής Οδοντιατρικών υλικών του Ε.Ο.Φ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 παρ. 5 του Ν. 1316/1983 
(ΦΕΚ 3/1983 τ.Α'). 

2. Τις διατάξεις του Ν. 1505/84 (ΦΕΚ 194/84 τ.Α') και 
του Ν. 1810/88 (ΦΕΚ 223/1988 τ.Α'). 

3. Τις διατάξεις του άρθρου 40 του Ν. 849/1978 και του 
άρθρου 27 του Ν. 2081/1992. 

4. Την αριθ. 1/23.9.1992 εγκύκλιο της Γραμματείας 
του Υπουργικού Συμβουλίου. 

5. Την αριθ. Υ. 2009/20.5.1993 (ΦΕΚ 365/1993 τ.Β') 
απόφαση του Πρωθυπουργού και Υπουργού Οιονομικών 
«Ανάθεση αρμοδιοτήτων στους Υφυπουργούς Οικονομι¬ 
κών». 

6. Την αριθμ. Υ. 1938/1992 Κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Υγείας, Πρόνοιας και Κοινωνικών Ασφαλί¬ 
σεων. 

7. Την αριθ. 2027332/3206/0022/1.6.1993 (ΦΕΚ 
422/1993 τ.Β') απόφαση του Υφυπουργού Οικονομι¬ 
κών. 

8. Τις αριθ. 0-564/10/15.7.1992 και 0-643Α/ 
28.6.1993 αποφάσεις του Δ.Σ. του Ε.Ο.Φ. 

9. Το αριθ 20802/8.7.1993 έγγραφο του Εθνικού Ορ¬ 
γανισμού Φαρμάκων Ε.Ο.Φ., αποφασίζουμε: 

1. Καδορίζουμε τον αριθμό συνεδριάσεων της τακτικής 
Επιτροπής Οδοντιατρικών υλικών του Εθνικού Οργανι- 
«|ίθύ Φαρμάκων μέχρι τέσσερες (4) το μήνα. 

2. Η κατά συνεδρίαση αποζημίωση των μετεχόντων 
στην ανωτέρω Επιτροπή θα είναι για μεν τους υπαλλήλους 
του δημόσιου τομέα η οριζόμενη από την αριθ. 2027332/ 
3206/0022/1.76.1993 Υπουργική Απόφαση υπό την 
ρητή προϋπόθεση πραγματοποιήσεως των συνεδριάσεων 
εκτός των ωρών εργασίας για δε τους ιδιώτες τέσσερες χι¬ 
λιάδες πεντακόσιες (4.500) δραχμές. 

3. Από την απόφαση αυτή προκαλείται δαπάνη σε βά¬ 
ρος του προϋπολογισμού του Ε.Ο.Φ. ύψους 1.320.000 
δρχ. για το τρέχον οικονομικό έτος και για κάθε επόμενο 
οικονομικό έτος. 

Για την δαπάνη έτους 1993 υπάρχει πίστωση στον 
προϋπολογισμό του Ε.Ο.Φ. (ΚΑΕ 0264). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝ. ΑΣΦΑΛΙΣΕΩΝ 

ΚΩΝ. ΓΙΑΤΡΑΚΟΣ ΝΙΚ. ΑΝΑΣΤΑΣΟΠΟΥΛΟΣ 

- ♦- 

Αριθ. Τ. 7806/200/Β0019 (3) 

Τροποποίηση της αριθμ. Τ. 2043/87/93 (ΦΕΚ 521/Β/ 

13.7.93) απόφαση Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 494/74/ΦΕΚ 
203Α/19.7.74) και του άρθρου 21 του Π.Δ. 86/79 (ΦΕΚ 
17/Α/31.1.79) με τις οποίες ορίζεται ότι, η τηρητέα εκά- 
στοτε τελωνειακή διαδικασία εφοδιασμού, αποθηκεύ- 
σεως και πωλήσεως των αδασμολογήτων και αφορολογή¬ 
των ειδών καθορίζεται δι’ αποφάσεων του Υπουργού Οι¬ 
κονομικών. 

2. Την αριθμ. Υ. 2009/20.5.93 (ΦΕΚ 365/Β/21.5.9) 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

3. Την ανάγκη επανακαθορισμού με συνεπτυγμένη δια¬ 
τύπωση της επισήμανσης των καπνικών προϊόντων και των 
οινοπνευματωδών ποτών, οίνων και ζύθου, που προβλέ- 
πεται στο άρθρο άρθρο παρ. 2 και 3 της ανωτέρω απόφα¬ 
σης, αποφασίζουμε: 

Τροποποιούμε την απόφασή μας αριθμ. Τ. 2043/87/93 
(ΦΕΚ 521/Β/13.7.93) ως κατωτέρω: 

Οι παράγραφοι 2 και 3 του άρθρου 8 αντικαθίστανται ως 
εξής: 

«2. Τα κυτία των σιγαρέττων και οι συσκευασίες λιανι¬ 
κής πώλησης των λοιπών καπνικών ειδών, οινοπνευματω¬ 
δών ποτών, οίνων και ζύθου φέρουν την ένδειξη «ΑΦΟ¬ 
ΡΟΛΟΓΗΤΑ» ή άλλη ταυτόσημη ξενόγλωσση ένδειξη, που 
αναγράφεται επί του σώματος των κυτίων, ή της συσκευα- 
σίας λιανικής πώλησης, ή επί ταινίας ή σήματος επικολ- 
λουμένου επ' αυτών. 

3. Η διάθεση προς πώληση ειδών, που έχουν παραλη- 
φθεί ή παραγγελθεί πριν από την ημερομηνία θέσης σε 
ισχύ της παρούσας απόφασης, θα είναι δυνατή μέχρι της 
εξάντλησης των αντιστοίχων αποθεμάτων». 

Αρθρο 2 

Τυχόν δαπάνες από την εφαρμογή της παρούσας από¬ 
φασης δεν επιβαρύνουν τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1993 

ΟΙ ΥΦΥΠΟΥΡΓΟΙ 

ΚΩΝ. ΓΙΑΤΡΑΚΟΣ ΜΙΧ. ΓΑΛΕΛΙΑΝΟΣ 

Αριθ. 2056809/6359/0022 (4) 

Καθορισμός αριθμού συνεδριάσεων και αμοιβής της Επι 
τροπής διενέργειας δημόσιου ανοικτού διαγωνισμού 
για την προμήθεια εντύπων φορολογίας εισοδήμα¬ 
τος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1797/88 όπως τροποποιήθηκε 
με το Ν. 2000/91 καθώς και τις διατάξεις του αριθ. 
173/90 Π.Δ. 

2. Τις διατάξεις του άρθρου 18 του Ν. 1505/84 και του 
άρθρου 8 του Ν. 1810/88. 

3. Την αριθ. 2027332/3206/0022/1.6.93 απόφαση 
του Υφυπουργού Οικονομικών «Αναπροσαρμογή ποσού 
αποζημίωσης μελών συλλογικών οργάνων» (ΦΕΚ 422/Β7 

14.6.93). 

4. Την αριθ. Υ. 2009/20.5.93 κοινή απόφαση του Πρω¬ 
θυπουργού και Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς οι¬ 
κονομικών» (ΦΕΚ 365/Β/21.5.1993). 

5. Την αριθ. 1110117/15545/005/24.8.93 απόφαση 
του Γενικού Γραμματέα του Υπουργείου Οικονομικών 
«Συγκρότηση επιτροπής διενέργειας κλειστού διαγωνι¬ 
σμού για την προμήθεια εντύπων φορολογίας εισοδήμα¬ 
τος». 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού ύψους 100.000 δρχ. για το τρέχον οικον. έτος η 
οποία θα καλυφθεί από την πίστωση του ΚΑΕ 0515 του ει¬ 
δικού φορέα 23-210 όπου υπάρχει πίστωση για το σκοπό 
αυτό, αποφασίζουμε: 

1. Εγκρίνουμε τον αριθμό των εκτός κανονικού ωραρίου 
συνεδριάσεων της επιτροπής που συγκροτήθηκε με την 
αριθ. 1110117/15545/0005/24.8.93 απόφαση του Γενι¬ 
κού Γραμματέα του Υπουργείου Οικονομικών μέχρι πέντε 
(5) συνολικά και μέχρι τέσσερις (4) ώρες λειτουργία για 
κάθε συνεδρίαση. 

2. Στον πρόεδρο και τα μέλη της εν λόγω επιτροπής θα 
καταβληθεί αποζημίωση κατά τα οριζόμενα στις διατάξεις 
του άρθρου 18 του Ν. 1505/84 όπως τροποποιήθηκε με¬ 
ταγενέστερα και την αριθ. 2027332/3206/0022/1.6.93 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 
-♦- 

Αριθ. Οικ. 2056808/6358/0022 (5) 

Καθορισμός αριθμού συνεδριάσεων και αμοιβής των Επι¬ 
τροπών για την ποιοτική και ποσοτική παραλαβή κλι¬ 
ματι¬ 
στικών συσκευών του Υπουργείου Οικονομιοκών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. τις διατάξεις του Ν. 1797/88 όπως τροποποιήθηκε 
με το Ν. 2000/91 καθώς και του αριθ. 173/90 Π.Δ. 

2. Τις διατάξεις του άρθρου 18 του Ν. 1505/84 και του 
άρθρου 8 του Ν. 1810/88. 

3. Την αριθ. 2027332/3206/0022/1.6.93 απόφαση 
του Υφυπουργού Οικονομικών «Αναπροσαρμογή ποσού 


αποζημίωσης μελών συλλογικών οργάνων» (ΦΕΚ 422/Β/ 

14.6.93). 

4. Την αριθ. 2009/20.5.93 κοινή απόφαση του Πρωθυ¬ 
πουργού και Υπουργού Οικονομικών «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών» (ΦΕΚ 365/Β/21.5.93). 

5. Την αριθ. 1102516/15230/0005/30.7.93 απόφαση 
του Γενικού Γ ραμματέα του Υπουργείου Οικονομικών, με 
την οποία συγκροτούνται δύο (2) επιτροπές (η μία στην 
Αθήνα και η άλλη στην Θεσσαλονίκη) για την ποιοτική και 
ποσοτική παραλαβή κλιματιστικών συσκευών για λογαρια¬ 
σμό του Υπουργείου Οικονομικών. 

6. Το γεγονός ότι με την απόφαση αυτή προκαλείται δα¬ 
πάνη 110.000 δρχ. περίπου κατά το τρέχον έτος σε βάρος 
του ΚΑΕ 0515 του ειδικού φορέα 23-210 του κρατικού 
προϋπολογισμού, όπου υπάρχει η πίστωση αυτή για τον 
σκοπό αυτό, αποφασίζουμε: 

1. Εγκρίνουμε τον αριθμό των εκτός κανονικού ωραρίου 
συνεδριάσεων των επιτροπών που συγκροτήθηκαν με την 
αριθ. 1102516/15230/0005/30.7.93 απόφαση του Γ ενι¬ 
κού Γ ραμματέα του Υπουργείου Οικονομικών ως εξής: 

α) Μέχρι έξι (6) συνολικά συνεδριάσεις και μέχρι πέντε 
(5) ώρες για καθεμιά στην Επιτροπή που έργο της είναι η 
οριστική ποιοτική και ποσοτική, παραλαβή των κλιματιστι¬ 
κών μηχανών που θα τοποθετηθούν σε Υπηρεσίες της Ατ¬ 
τικής. 

β) Μία (1) συνεδρίαση και μέχρι πέντε, (5) ώρες λειτουρ¬ 
γίας στην Επιτροπή που έργο της είναι η οριστική παρα¬ 
λαβή (ποιοτική και ποσοτική) των κλιματιστικών μηχανών 
που θα τοποθετηθούν στην Ε' Επιθ. Τελωνείων Θεσσαλο¬ 
νίκης. 

2. Στον Πρόεδρο και τα μέλη των παραπάνω Επιτροπών 
θα καταβληθεί αποζημίωση σύμφωνα με τις διατάξεις του 
Ν. 1505/84 όπως τροποποιήθηκε και σύμφωνα με τα ορι¬ 
ζόμενα στην αριθ. 2027332/3206/0022/1.6.93 από¬ 
φασή μας (ΦΕΚ 422/Β/14.6.93). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1993 

ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 
-♦- 

Αριθ. 2056810/6360/0022 (6) 

Καθορισμός αριθμού συνεδριάσεων και αμοιβής της Επι¬ 
τροπής διενέργειας δημόσιου κλειστού διαγωνισμού 

για την προμήθεια ειδικού εξοπλισμού των Τελω¬ 
νείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1797/88 όπως τροποποιήθηκε 
με το Ν. 2000/91 καθώς και τις διατάξεις του αριθ. 
173/90 Π.Δ. όπως τροποποιήθηκε με το αριθ. 137/91 
Π.Δ. 

2. Τις διατάξεις του άρθρου 18 του Ν. 1505/84 και του 
άρθρου 8 του Ν. 1810/88. 

3. Την αριθ. 2027332/3206/0022/1.6.93 απόφαση 
του Υφυπουργού Οικονομικών «Αναπροσαρμογή ποσού 
αποζημίωσης μελών συλλογικών οργάνων» (ΦΕΚ 422/Β7 

14.6.93). 

4. Την αριθ. Υ. 2009/20.5.93 κοινή απόφαση του Πρω¬ 
θυπουργού και Υπουργού Οικονομικών «Ανάθεση αρμό- 

διοτήτων Υπουργού Οικονομικών στους Υφυπουργούς Οι¬ 
κονομικών» (ΦΕΚ 365/Β/21.5.1993). 

5. Την αριθ. 1109802/15521/0005/20.8.93 απόφαση 
του Γενικού Γραμματέα του Υπουργείου Οικονομικών 
«Συγκρότηση επιτροπής διενέργειας δημόσιου κλειστού 
διαγωνισμού για την προμήθεια ειδικού εξοπλισμού των 
Τελωνείων». 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπ/σμού 
ύφους 250.000 δρχ. περίπου για το τρέχον οικον. έτος η 
οποία θα καλυφθεί από την πίστωση του ΚΑΕ 0515 του ει¬ 
δικού φορέα 23-210 όπου υπάρχει πίστωση για το σκοπό 
αυτό, αποφασίζουμε: 

1. Εγκρίνουμε τον αριθμό των εκτός κανονικού ωραρίου 
συνεδριάσεων της επιτροπής που συγκροτήθηκε με την 
αριθ. 1109802/15521 /0005/20.8.93 απόφαση του Γενι¬ 
κού Γραμματέα του Υπουργείου Οικονομικών μέχρι δέκα 
(10) συνολικά και μέχρι πέντε (5) ώρες λειτουργίας για 
κάθε συνεδρίαση. 

2. Την πρόεδρο και τα μέλη της εν λόγω Επιτροπής θα 
καταβληθεί αποζημίωση κατά τα οριζόμενα στις διατάξεις 
του άρθρου 18 του Ν. 1505/84 όπως τροποποιήθηκε με¬ 
ταγενέστερα και την αριθ. 2027332/3206/0022/1.6.93 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1993 

Ο ΥΦΥΠΟΥΡΓΟΣ 

ΚΩΝ. ΓΙΑΤΡΑΚΟΣ 
-♦- 

Αριθ. 2056811/6361/0022 (7) 

Καθορισμός αριθμού συνεδριάσεων και αμοιβής της Επι¬ 
τροπής διενέργειας δημόσιου κλειστού διαγωνισμού 

για την προμήθεια ενός φασματογράφου μάζης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του Ν. 1797/88 όπως τροποποιήθηκε 
με το Ν. 2000/91 καθώς και τις διατάξεις του αριθ. 
173/90 Π.Δ. όπως τροποποιήθηκε με το αριθ. 137/91 
Π.Δ. 

2. Τις διατάξεις του άρθρου 18 του Ν. 1505/84 και του 
άρθρου 8 του Ν. 1810/88. 

3. Την αριθ. 2027332/3206/0022/1.6.93 απόφαση 
του Υφυπουργού Οικονομικών «Αναπροσαρμογή ποσού 
αποζημίωσης μελών συλλογικών οργάνων» (ΦΕΚ 422/Β7 
14.6.93). 

4. Την αριθ. Υ. 2009/20.5.93 κοινή απόφαση του Πρω¬ 
θυπουργού και Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών» (ΦΕΚ 365/Β/21.5.1993). 

5. Την αριθ. 1109803/15522/0005/20.8.93 απόφαση 
του Γενικού Γραμματέα του Υπουργείου Οικονομικών 
«Συγκρότηση επιτροπής διενέργειας δημόσιου κλειστού 
διαγωνισμού για την προμήθεια ενός φασματογράφου μά¬ 
ζης». 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπ/σμού 
ύψους 180.000 δρχ. περίπου για το τρέχον οικον. έτος η 
οποία θα καλυφθεί από την πίστωση του ΚΑΕ 0515 του ει¬ 
δικού φορέα 23-210 όπου υπάρχει πίστωση για το σκοπό 
αυτό, αποφασίζουμε: 


1. Εγκρίνουμε τον αριθμό των εκτός κανονικού ωραρίου 
συνεδριάσεων της επιτροπής που συγκροτήθηκε με την 
αριθ. 1109803/15522/0005/20.8.93 απόφαση του Γ ενι¬ 
κού Γ ραμματέα του Υπουργείου Οικονομικών μέχρι έξι (6) 
συνολικά και μέχρι πέντε (5) ώρες λειτουργίας για κάθε 
συνεδρίαση. 

2. Την Πρόεδρο και τα μέλη της εν λόγω Επιτροπής θα 
καταβληθεί αποζημίωση κατά τα οριζόμενα στις διατάξεις 
του άρθρου 18 του Ν. 1505/84 όπως τροποποιήθηκε με¬ 
ταγενέστερα και την αριθ. 2027332/3206/0022/1.6.93 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1993 

Ο ΥΦΥΠΟΥΡΓΟΣ 

ΚΩΝ. ΠΑΤΡΑΚΟΣ 

-φ- 

Αριθ. 1115272/15083/Γ0012 (8) 

Συντελεστής καθαρού κέρδους, που εφαρμόζεται για τον 

προσδιορισμό των καθαρών κερδών του ρακοσυλλέκτη 

παλαιού χάρτου και χαρτονιών, του εμπόρου ρακών ή 

απορριμμάτων και πρακτορείου λαχείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 36 του Ν. Δ/τος 3323/ 
1955, όπως ισχύουν. 

2. Τις αριθμ. Ε 17418/1771/23.12.1985, Ε 17417/ 

1770/23.12.1985, Ε 3250/480/24.2.1987, Ε3249/ 

479/24.2.1987 και 1110210/15080/Γ0012/ΠΟΛ 1276/ 
24.8.93 αποφάσεις μας, περί καθορισμού συντελεστών 
καθαρού κέρδους των εμπορικών και βιομηχανικών επι¬ 
χειρήσεων, και 

3. Την Υ. 2009/20.5.93 (ΦΕΚ Β 365) κοινή απόφαση 
του Πρωθυπουργού και Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς Οι¬ 
κονομικών, αποφασίζουμε: 

Τροποποιούμε και συμπληρώνουμε τις Ε 17418/1771/ 
23.12.1985, Ε 17417/1770/23.12.1985, Ε3250/480/ 
24.2.1987 και Ε 3249/479/24.2.1987 αποφάσεις μας, 
ως ακολούθως: 

Α) ΕΠΙ ΑΚΑΘΑΡΙΣΤΩΝ ΕΣΟΔΩΝ 

Κατηγορία 6η 

1) ΚΑ 6336 Έμπορος ρακών ή απορριμμάτων, από 13% 
σε 19%. 

2) ΚΑ 6336α ρακοσυλλέκτης παλαιού χάρτου και χαρτο¬ 
νιών 40%. 

Κατηγορία 9η 

1) ΚΑ 9208 πρακτορείο λαχείων (επί ακαθαρίστων εσό¬ 
δων) 30%. 

2) ΚΑ 9208γ πωλητής λαχείων 42%. 

Β) ΕΠΙ ΑΓΟΡΩΝ 

Κατηγορία 6η 

ΚΑ 66336 Έμπορος ρακών ή απορριμμάτων, από 16% 
σε 22%. 

Ο ΚΑ 9208α της Ε 3250/24.2.1987 απόφασής μας κα- 
ταργείται. 

Η κατάργηση του ΚΑ 9208α θα ισχύει από το οικονομικό 
έτος 1993. 

Οι λοιποί συντελεστές θα ισχύσουν από το οικονομικό 
έτος 1994 (χρήση 1993). 

Από τις διατάξεις της απόφασης αυτής δεν προκαλείται 

δαπάνη στον κρατικό προϋπολογισμό. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 9 Σεπτεμβρίου 1993 

Ο ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 

-♦- 

Αριθ. 86892/3880 (9) 

Τροποποίηση απόφασης απαγόρευσης κυνηγιού. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 
«Περί Δασικού Κώδικα» που προστέθηκαν με τις διατάξεις 
τουθ άρθρου 7 Ν. 177/75,καθώς και τις διατάξεις της 
414985/85 κοινής Διϋπουργικής Απόφασης ΥΠΕΘΟ - 
ΥΠ.ΓΕ. (ΦΕΚ 757/Β785). 

2. Την αριθ. Υ. 2015/353362/1.6.1993 (ΦΕΚ 398/Β7 
2.6.1993) κοινή απόφαση Πρωθυπουργού και Υπουργού 
Γεωργίας, περί μεταβίβασης αρμοδιοτήτων στον Υφυ¬ 
πουργό Γεωργίας Αποστ. Σταύρου. 

3. Την αριθ. 79412/2817/16.7.1993 (ΦΕΚ 573/Β / 
2.8.93) απόφαση ΥΠ.ΓΕ. 

4. Την αριθ. Ηα)2476/29.7.1993 εισήγηση του Δασαρ¬ 
χείου Ιστιαίας, αποφασίζουμε: 

Τροποποιούμε την αριθ.79412/2817/16.7.1993 (ΦΕΚ 
573/Β /2.8.93) απόφαση απαγόρευσης κυνηγίου ορισμέ¬ 
νου χρόνου μόνο ως προς το πρώτο σκέλος της (υγρότοπο 
Μικρό Λιβάρι Δήμου Ιστιαίας) και αντικαθιστούμε τη 

φράση «.το κυνήγι όλων των υδροβίων πουλιών» με τη 

φράση «.το κυνήγι όλων των θηραμάτων». 

Η διάρκεια της απαγόρευσης παραμένει η ίδια δηλ. δύο 
(2) χρόνια, από 1.8.1993 έως 31.7.1995, και για τα δύο 
σκέλη της απόφασης. 

Το Δασαρχείο Ιστιαίας παρακαλείται να εκδόσει σχετικά 
Δασική Απαγορευτική Διάταξη κυνηγίου, την οποία θα κοι¬ 
νοποιήσει και στο ΥΠ.ΓΕ. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύσει από τον κυνηγετικό χρόνο 
1993-94. 

Αθήνα, 19 Αυγούστου 1993 

ο ΥΦΥΠΟΥΡΓΟΣ 

ΑΠΟΣΤΟΛΟΣ ΣΤΑΥΡΟΥ 

-♦- 

Αριθ. Δ16γ/01/822/Γ (10) 

Συγκρότηση Υπηρεσιακού Συμβουλίου Υπαλλήλων του 
Ταμείου Εθνικής Οδοποιίας (Τ.Ε.Ο.). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του άρθρου 40 παρ. Β' του Ν. 1884/ 
1990, το οποίο τροποποίησε τις σχετικές διατάξεις του 
άρθρου 14 του Ν. 1586/1986. 

2) Τις διατάξεις των άρθρων 6 και 29 του Ν. 2085/1992 
οι οποίες τροποποίησαν επίσης τις ανωτέρω διατάξεις του 
άρθρου 40 παρ. Β' του Ν. 1884/1990. 

3) Τις διατάξεις του άρθρου 19 του Ν. 1599/1986 που 


καθορίζουν τους κανόνες λειτουργίας συλλογικών οργά¬ 
νων. 

4) Τις διατάξεις των άρθρων 4, 5, 8 και 9 του Π.Δ. 611/ 
1977 (Υπαλληλικός Κώδικας) «Περί συστάσεως και συ- 
γκροτήσεως των Υπηρεσιακών Συμβουλίων» κατά το μέ¬ 
ρος που δεν προσκρούουν σε όλες τις ανωτέρω διατάξεις. 

5) Τις διατάξεις του άρθρου 29 του Ν. 1558/1985 όπως 
συμπληρώθηκε με το άρθρο 27 του Ν. 2081 /1992 (Ε.τ.Κ. 
Α' 154/10.9.1992). 

6) Τις διατάξεις της εγκυκλίου 550/7.10.1992 της 
Γραμματείας του Υπουργικού Συμβουλίου «Έλεγχος των 
δαπανών που προκαλούν οι κανονιστικές διοικητικές πρά¬ 
ξεις», αποφασίζουμε: 

Συγκροτούμε το Υπηρεσικαό Συμβούλιο Υπαλλήλων 
του Ταμείου Εθνικής Οδοποιίας (Τ.Ε.Ο.), το οποίο ορίζε¬ 
ται πενταμελές και αποτελείται από: 

α) Έναν αντιπρόεδρο, σύμβουλο ή πάρεδρο του Συμ¬ 
βουλίου της Επικράτειας ή αντιπρόεδρο του Αρείου Πά¬ 
γου, ή αρεοπαγίτη, η αντιπρόεδρο ή σύμβουλο ή πάρεδρο 
του Ελεγκτικού Συνεδρίου, ή έναν πρόεδρο εφετών, ή 
εφέτη των πολιτικών ή Διοικητικών δικαστηρίων ή ένα 
σύμβουλο ή πάρεδρο Νομικού Συμβουλίου του Κρά¬ 
τους. 

β) Δύο μόνιμους υπαλλήλους Ν.Π.Δ.Δ. με βαθμό Γενι¬ 
κού Διευθυντή ή Διευθυντή Α' και Β' εκ των οποίων ο ένας 
υπάλληλος να είναι γυναίκα. 

γ) Δύο αιρετούς εκπροσώπους των μονίμων υπαλλήλων 
του Τ.Ε.Ο. και δύο αιρετούς εκπροσώπους υπαλλήλων με 
σύμβαση εργασίας ιδιωτικού δικαίου αορίστου χρόνου για 
τη συμμετοχή τους στο εν λόγω Υπηρεσιακό Συμβούλιο, 
όταν κρίνονται θέματα προσωπικού με σχέση εργασίας 
ιδιωτικού δικαίου. 

Τα ανωτέρω μέλη του Υπηρεσιακού Συμβουλίου με ισά¬ 
ριθμους αναπληρωτές για την περίπτωση α' ορίζονται από 
τον Υπουργό ΠΕΧΩΔΕ με πρόταση του Υπουργού Δικαιο¬ 
σύνης, για την περίπτωση β' από τον Υπουργό ΠΕΧΩΔΕ 
και για την περίπτωση γ' εκλέγονται με άμεση, καθολική 
και μυστική ψηφοφορία από τους υπαλλήλους του Τα¬ 
μείου Εθνικής Οδοποιίας. 

Χρέη Γραμματέα του Υπηρεσιακού Συμβουλίου θα 
εκτελεί υπάλληλος του Τ.Ε.Ο. με βαθμό Γραμματέα Α' 
τουλάχιστον μαζί με τον αναπληρωτή του. 

Η θητεία των μελών του Υπηρεσιακού Συμβουλίου θα 
είναι διετής και θα λήγει στις 31 Δεκεμβρίου 1994. 

Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του Ταμείου Εθνικής Οδοποιίας ύψους 
480.000 δρχ. περίπου για το τρέχον οικονομικό έτος και 
960.000 δρχ. περίπου για το επόμενο οικονομικό έτος. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Τ.Ε.Ο σε βάρος του Κ.Α. 0515. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1993 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 






7632 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 17 026 (11) 

Σύσταση Συνδέσμου με την επωνυμία «ΣΥΝΔΕΣΜΟΣ 
ΚΟΙΜΗΤΗΡΙΟΥ ΠΟΛΕΟΔΟΜΙΚΟΥ ΣΥΓΚΡΟΤΗΜΑ¬ 
ΤΟΣ ΒΟΛΟΥ - Ν. ΙΩΝΙΑΣ». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των άρθρων 162, 163, 190-195 του Π. 
Δ/τος 323/89 «Δημοτικός και Κοινοτικός Κώδικας». 

2. Τις αριθ. 282/93 και 165/93 αποφάσεις των Δημοτι¬ 
κών Συμβουλίων Βόλου και Ν. Ιωνίας περί συστάσεως Συν¬ 
δέσμου, για την ίδρυση και λειτουργία Διαδημοτικού Κοι¬ 
μητηρίου, αποφασίζουμε: 

Διαπιστώνουμε ότι λήφθηκαν νόμιμα οι παραπάνω απο¬ 
φάσεις των Δημοτικών Συμβούλιών Βόλου και Ν. Ιωνίας 
αντίστοιχα με τις οποίες συνιστάται Σύνδεσμος μεταξύ 
των Δήμων Βόλου και Ν. Ιωνίας που θα διέπεται από τους 
ακολούθους όρους: 

1. ΕΠΩΝΥΜΙΑ: Ο Σύνδεσμος θα έχει την εξής επωνυ¬ 
μία: ΣΥΝΔΕΣΜΟΣ ΚΟΙΜΗΤΗΡΙΟΥ ΠΟΛΕΟΔΟΜΙΚΟΥ ΣΥ¬ 
ΓΚΡΟΤΗΜΑΤΟΣ ΒΟΛΟΥ - Ν. ΙΩΝΙΑΣ. 

2. ΕΔΡΑ: Έδρα του Συνδέσμου θα είναι ο Δήμος Βόλου. 

3. ΣΚΟΠΟΣ: 

α) Η ίδρυση, κατασκευή, συντήρηση, λειτουργία και 
εκμετάλλευση Διαδημοτικού Κοιμητηρίου στη θέση «Κού¬ 
κος» επί της εθνικής οδού Βόλου - Βελεστίνου, σε έκταση 
που ανήκει κατά κυριότητα στο Δήμο Βόλου, όπως αυτή 
θα συμπληρωθεί με την απόκτηση συνεχομένων ακινή¬ 
των, με αγορά ή απαλλοτρίωση. 

β) Η συντήρηση και η λειτουργία των υπολοίπων Κοιμη¬ 
τηρίων που υπάρχουν σε συνοικίες του Πολεοδομικού Συ¬ 
γκροτήματος και συγκεκριμένα των Νεκροταφείων Αγίου 
Γεωργίου Ιωλκού, Αγίας Παρασκευής, Νέων Παγασών του 
Δήμου Βόλου, Φυτόκου και Μελισσατίκων του Δήμου 
Νέας Ιωνίας. 

γ) Η ίδρυση, λειτουργία και εκμετάλλευση καταστημά¬ 
των πωλήσως λουλουδιών. 
δ) Η οργάνωση υπηρεσίας περιποιήσεως των τάφων, 
ε) Η ίδρυση, συντήρηση και εκμετάλλευση ειδικών χώ¬ 
ρων τελέσεως μνημοσύνων και άλλων εκδηλώσεων και 
στ) Η ανάληψη εν γένει παρεμφερών δραστηριοτή¬ 
των. 

4. Με την έναρξη λειτουργία του Διαδημοτικού Νεκρο¬ 
ταφείου παύει να χρησιμοποιείται το υπάρχον Κοιμητήριο 
για ταφές τριετούς διάρκειας. 

5. Οι υφιστάμενοι στο κεντρικό Κοιμητήριο του Δήμου 
Βόλου οικογενειακοί τάφοι χρησιμοποιούνται από τους δι¬ 
καιούχους, μέχρις ότου αποσβεσθούν τα υπάρχοντα επ' 
αυτών δικαιώματα. 

Μετά την απόσβεση των δικαωμάτων, σύμφωνα με τα 
παραπάνω, οι οικογενειακοί τάφοι θα διατηρηθούν, χωρίς 
να χρησιμοποιούνται, εφόσον αποτελούν ιστορικά ή καλλι¬ 
τεχνικά μνημεία κρινόμενα από ειδική επιτροπή. 

Από την ψήφιση του παρόντος από τα δημοτικά συμ¬ 
βούλια των συμμετεχόντων στον Σύνδεσμο Δήμων (Βόλου 
- Ν. Ιωνίας) δεν θα παραχωρούνται νέοι οικογενειακοί τά¬ 
φοι, όπως ισχύει και σήμερα. 

6. Στο χώρο που αποδεσμεύεται μετά την ανακομιδή 
των οστών από τους τάφους τριετούς ταφής, καθώς και 
στο χώρο των μη διατηρητέων οικογενειακών τάφων επί 
των οποίων έχουν αποσβεσθεί οριστικά τα αντίστοιχα δι¬ 
καιώματα, σύμφωνα με τα οριζόμενα στο άρθρο 5 του πα¬ 
ρόντος, ο Σύνδεσμός θα προβεί σε δενδροφύτευση, κατά 
τέτοιο τρόπο, ώστε στο υφιστάμενο Κοιμητήριο οι υπάρ¬ 


χοντες οικογενειακοί τάφοι να περιβληθούν από πλήρη 
ζώνη πρασίνου, η οποία θα επιτρέψει σε συνδυασμό με τη 
μεταβολή της υπάρχουσας περίφραξης του Κοιμητηρίου, 
την αισθητική αναβάρθμι του όλου χώρου. 

7. ΔΙΑΡΚΕΙΑ: Η χρονική διάρκεια του ιδρυόμενου Συν¬ 
δέσμου είναι αόριστη. 

8. ΔΙΟΙΚΗΣΗ: Ο Σύνδεσμος θα διοικείται από το Διοικη¬ 
τικό Συμβούλιο, την Εκτελεστική Επιτροπή και τον Πρόε¬ 
δρό του. 

Το Διοικητικό Συμβούλιο συγκροτείται από δέκα (10) αι¬ 
ρετούς αντιπροσώπους, από τους οποίους οι έξι (6) θα 
προέρχονται από το Δήμο Βόλου και οι υπόλοιποι τέσσερις 
(4) από το Δήμο Νέας Ιωνίας. Η εκλογή των παραπάνω θα 
γίνεται από τα αντίστοιχα Δημοτικά Συμβούλια μέσα σ’ ένα 
μήνα από την εγκατάστασή τους. Η θητεία ους είναι ισό¬ 
χρονη με ολόκληρη τη διάρκεια της δημοτικής περιό¬ 
δου. 

Το Δ.Σ. συγκαλείται σύμφωνα με τα ορζόμενα στην παρ. 
7 του άρθρου 191 του Δ.Κ.Κ. και εκλέγει από τα μέλη του 
τον Πρόεδρο, τον Αντιπρόεδρο και τα μέλη της Εκτελεστι¬ 
κής Επιτροπής για διετή θητεία. 

Η Εκτελεστική Επιτροπή αποτελείται από τον Πρόεδρο 
του Συμβουλίου του Συνδέσμου, ως Πρόεδρο, τον Αντι¬ 
πρόεδρο και ένα μέλος, καθώς και έναν αναπληρωμα¬ 
τικό. 

Κατεξαίρεση η θητεία του πρώτου Διοικητικού Συμβου¬ 
λίου του Συνδέσμου θα λήγει την 31.12.94. 

Οι αρμοδιότητες και λειτουργίες των οργάνων του Συν¬ 
δέσμου καθορίζονται από τη διάταξη του άρθρου 192 του 
Δ.Κ.Κ. 

9. ΠΟΡΟΙ ΤΟΥ ΣΥΝΔΕΣΜΟΥ: Αυτοί είναι: α) Οι πρόσο¬ 
δοι από την περιουσία του, β) Οι ετήσιες εισφορές των Δή¬ 
μων μελών του, γ) δωρεές - επιχορηγήσεις, καθώς και ει¬ 
σφορές που παρέχονται από το Δημόσιο ή άλλα φυσικά ή 
νομικά πρόσωπα ή οργανισμούς και δ) οι πρόσοδοι από τα 
μέλη και τα δικαιώματα που επιβάλλονται υπέρ του Συνδέ¬ 
σμου. 

10. Στις δαπάνες απόκτησης του χώρου του νέου Κοι¬ 
μητηρίου και στην κατασκευή του, καθώς και σε οποιαδή¬ 
ποτε συμπλήρωσή του, θα συμμετέχουν οι δύο Δήμοι κατά 
την αναλογία του πληθυσμού τους, όπως αυτός προκύπτει 
από την τελευταία εκάστοτε επίσημη απογραφή. 

11.0 Δήμος Βόλου συνεισφέρει στο Σύνδεσμο το οικό¬ 
πεδο που έχει αγοράσει στη θέση «ΚΟΥΚΟΣ» εκτάσεως 
περίπου 50 στρεμμάτων και αξίας 70.000.000 δρχ., ο δε 
Δήμος Νέας Ιωνίας υποχρεούται να καταβάλει το αναλο¬ 
γούν σ' αυτόν μερίδιο της αξίας του πιο πάνω οικοπέδου, 
σύμφωνα με την προαναφερόμενη κατανομή ποσοστών. 

12. Μεταξύ των αρμοδιοτήτων του Συνδέσμου περιλαμ¬ 
βάνονται και τα εξής: α) Ο καταρτισμός Κανονισμού Λει¬ 
τουργίας του νέου Διαδημοτικού Κοιμητηρίου στη θέση 
«ΚΟΥΚΟΣ», β) Κατ, εξαίρεση η προκήρυξη και διενέργεια 
του αρχιτεκτονικού διαγωνισμού η κατά άλλο τρόπο με¬ 
λέτη της συνολιής έκτασης του νέου Κοιμητήριου θα μπο¬ 
ρεί να γίνει και πριν από την ολοκλήρωση της σύστασης 
του Συνδέσμου αυτού με ευθύνη του Δήμου Βόλου, γ) Ο 
καθορισμός του ποσοστού των οικογενειακών τάφων στο 
νέο Κοιμητήριο δεν θα μπορεί να υπερβαίνει το 25% του 
συνόλου των τάφων, εκτός εάν αποκτηθεί επιπλέον 
έκταση από αυτή που προβλέπεται από την υπάρχουσα 
μελέτη, δ) Η διαμόρφωση των τάφων προκειμένου να επι¬ 
τυγχάνεται το επιθυμητό αισθητικό αποτέλεσμα, αλλά και 
να αποφεύγεται η υπερβολική επιβάρυνση των δημοτών. 

ε) Επιδίωξη του συνδέσμου είναι η έναρξη λειτουργίας του 
νέου κοιμητηρίου το 94-95. 

Ο τρόπος καταβολής του οφειλώμενου εκ μέρους του 
Δήμου Νέας Ιωνίας προς το Δήμο Βόλου ποσού, θα γίνει ή 
εφάπαξ ή σε τρεις δόσεις. 

Η πρώτη δόση θα καταβληθεί με την έγκριση της Συστα¬ 
τικής Πράξης του Συνδέσμου και οι υπόλοιπες σε δύο 
έντοκες εξαμηνιαίες δόσειες οι οποίες μπορούν και να 
συμψηφιστούν με το μερίδιο του Δήμου Ν. Ιωνίας στις δα¬ 
πάνες μελέτης και κατασκευής. 

13.0 Σύνδεσμος αναλαμβάνει την υποχρέωση να καλύ¬ 
πτει με την Υπηρεσία του όλες τις διοικητικές και λειτουρ¬ 
γικές ανάγκες του κεντρικού Κοιμητηρίου του Δήμου Βό¬ 
λου, στο μέτρο που αυτές θα υπάρχουν μετά την κατάρ¬ 
γηση των ταφών τριετούς διάρκειας σ’ αυτό. Επίσης, ανα¬ 
λαμβάνει την υποχρέωση να καλύπτει με την Υπηρεσία 
του όλες τις διοικητικές και λειτουργικές ανάγκες: α) των 
τριών περιφερειακών Κοιμητηρίων του Δήμου Βόλου (Αγ. 
Γεωργίου Ιωλκού - Αγ. Παρασκευής, Νέων Παγασών) και 
β) των δύο Κοιμητηρίων του Δήμου Ν. Ιωνίας (Φυτόκου και 
Μελισσατίκων). 

14. Κάθε διαφορά που απορρέει από την ερμηνεία του 
Καταστατικού του παρόντος Συνδέσμου θα επιλύεται 
σύμφωνα με τις εκάστοτε ισχύουσες διατάξεις του Δ.Κ.Κ. 
καθώς και των άλλων σχετικών νόμων. 

15. Από τις διατάξεις αυτής της απόφασης προκαλείται 
δαπάνη το ύψος της οποίας δεν μπορεί να προσδιοριστεί 
και η οποία θα καλυφθεί από τους προβλεπόμενους στη 
συστατική πράξη του Συνδέσμου πόρους και με βάσει τον 
προϋπολογισμό του. 

Η παρούσα να δημοσιευθεί στην Εφημερίδα της Κυβερ- 
νήσεως. 

Βόλος, 9 Σεπτεμβρίου 1993 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 
-♦- ■ 

Αριθ. 9001 (12) 

Χορήγηση άδειας ίδρυσης και λειτουργίας Ερασιτεχνικής 

Σχολής Χορού στην Α. Βούσουρα στην Ιτέα Ν. Φωκί¬ 
δας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 


1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών. 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεων κ.λπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία « Αρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Το προεδρικό Διάταγμα αριθ. 347/1986 (ΦΕΚ 154/ 
Α/6.10.1986 «Μεταβίβαση αρμοδιοτήτων στους Νομάρ¬ 
χες και στις Περιφερειακές Αρχές Διανομαρχιακού επιπέ¬ 
δου». 

6. Αίτηση της Αργυρούλας Βούσουρα του Ευθυμίου και 
τα συνοδεϋοντα αυτή δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του ν. 1158/81, όπως τούτο τροποποιήθηκε μετα¬ 
γενέστερα με την αριθ. ΔΙΟΙΚ/Β/2436/15.1.1985 (ΦΕΚ 
31/Β/21.1.1985) Κοινή απόφαση των Υπουργών Προε¬ 
δρίας της Κυβέρνησης και Πολιτισμού και Επιστημών 
«Ανασύνθεση και σύσταση συλλογικών οργάνων του 
ΥΠΠΕ και των εποπτευομένων απ’ αυτό Δημόσιων Υπηρε¬ 
σιών» και αφορά το επί της οδού Ιωάννου Σκαρίμπα κτίριο 
στην Ιτέα, αποφασίζουμε: 

1. Χορηγούμε στην Αργυρούλα Βούσουρα του Ευθυμίου 
άδεια ίδρυσης και λειτουργίας Ερασιτεχνικής Σχολής Χο¬ 
ρού με την επωνυμία «Σχολή Χορού Σίλβιας Βού¬ 
σουρα». 

Έδρα της Σχολής ορίζεται η Ιτέα Φωκίδας. 

Η Σχολή θα αρχίσει τη λειτουργία της από το σχολικό 
έτος. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αμφισσα, 8 Σεπτεμβρίου 1993 

Ο Νομάρχης 
Δ. ΚΟΝΙΣΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ_ΕΧ 

ΡΑΧ 

22.3211 ΥΡΕΤ ΟΗ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕ Σ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

/ » 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000· 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















